b"\n_START_ARTICLE_\nRaskolnikov\n_START_PARAGRAPH_\nRodion Romanovit\xc5\xa1 Raskolnikov (ven. \xd0\xa0\xd0\xbe\xd0\xb4\xd0\xb8\xd0\xbe\xd0\xbd \xd0\xa0\xd0\xbe\xd0\xbc\xd0\xb0\xd0\xbd\xd0\xbe\xd0\xb2\xd0\xb8\xd1\x87 \xd0\xa0\xd0\xb0\xd1\x81\xd0\xba\xd0\xbe\xd0\xbb\xd1\x8c\xd0\xbd\xd0\xb8\xd0\xba\xd0\xbe\xd0\xb2) on Fjodor Dostojevskin romaanin Rikos ja rangaistus fiktiivinen p\xc3\xa4\xc3\xa4henkil\xc3\xb6. Nimi tulee ven\xc3\xa4j\xc3\xa4n sanasta raskolnik, joka tarkoittaa 'vanhauskoista' ja 'hajottajaa'. Raskolnikoiksi kutsuttiin Ven\xc3\xa4j\xc3\xa4n vanhauskoisia 1600-luvulla._NEWLINE_Nuori ylioppilas Raskolnikov tekee rikoksen 1800-luvun Pietarissa: murhaa koronkiskojaeukon ja t\xc3\xa4m\xc3\xa4n paikalle sattuneen sisaren. H\xc3\xa4n ei tee murhaa niink\xc3\xa4\xc3\xa4n ry\xc3\xb6st\xc3\xb6aikeissa vaan kokeillakseen ja todistaakseen itselleen olevansa moraalisesti valioihminen. Kirja kuvaa teon emotionaalisia, henkisi\xc3\xa4 ja fyysisi\xc3\xa4 vaikutuksia Raskolnikoviin. Raskolnikovia vaivaavat syyllisyydentunteet ja vainoharhat siit\xc3\xa4, ett\xc3\xa4 kaikki ep\xc3\xa4ilev\xc3\xa4t h\xc3\xa4nt\xc3\xa4. H\xc3\xa4n tapaa hurskaan prostituoidun Sonjan, jonka vaikutuksesta h\xc3\xa4n lopulta tunnustaa tekonsa. Raskolnikov tuomitaan kahdeksaksi vuodeksi Siperian pakkoty\xc3\xb6leirille, ja Sonja seuraa h\xc3\xa4nt\xc3\xa4._NEWLINE_Raskolnikovia ovat elokuvafilmatisoinneissa esitt\xc3\xa4neet Grigori Chmara (1923), Peter Lorre (1935), Markku Toikka (1983), John Simm (2002), Crispin Glover (2002) sek\xc3\xa4 Ilja Kremnov (2005)."